Dathliadau Geraint Thomas yn Tour de France 2018

bawd|Geraint Thomas yn y Crys Melyn
Yn sgîl llwyddiant **Geraint Thomas** yn ennill Tour de France yn 2018 cafwyd don o ddathlu ar draws Cymru.

## Titw Tomos Las (cân)
bawd|Cerdd i Geraint Thomas gan Cwrw Llŷn
Yn sgil llwyddiant cynyddol Geraint Thomas yn ystod Tour de France 2018 rhannwyd clip fideo ar Facebook o ffans Geraint Thomas yn canu fersiwn hwyliog ohonynt yn canu cân Hogia'r Wyddfa, *Titw Tomos Las* gyda Geraint yn dod allan o'i bws teithio i'w harwain yn y canu.

Ynghanol holl hwyl llwyddiant Geraint yn y Tour, recordiodd BBC Radio Cymru fersiwn newydd o *Titw Tomos Las* a bu sylwi iddi ar Radio Cymru a'r we.

Rhannwyd sawl fersiwn ar Facebook a Twitter adeg llwyddiant Geraint Thomas.

* Rhannwyd fersiwn gan griw Cwrw Llŷn o alaw Titw Tomos ei rannu ar Facebook hefyd. Ysgrifennwyd y geiriau gan Myrddin ap Dafydd i gyfeiliant Dewi 'Pws' Morris.
* Côr 'Tri Gog a Hwntw' yn canu mewn digwyddiad i ddathlu Gŵyl y Glaniad yn Y Bala 
* Rhannodd Côr 'CoRwst' o ardal Llanrwst yn canu fersiwn ar eu cyfrif Twitter @CoRwst

## Cân Rap *Tour de France* gan grŵp Llwybr Llaethog
I ddathu llwyddiant Geraint Thomas yn ennill y ras, ail-recordiodd cân Llwybr Llaethog 'Tour de France', cân a recordiwyd yn wreiddiol yn 1987, o dan teitl newydd, 'I Won the Tour Man' , sef dyfyniad o araith Geraint Thomas ar y Champs-Élysées ym Mharis.

## Cerddi Mawl i Geraint Thomas
dde|250px|Tour de France 2018

bawd|Siop Summit Cycles, Aberystwyth, 2018
Cafwyd sawl cerdd ei chyfansoddi mewn mawl i lwyddiant Geraint Thomas. Rhannwyd nifer o'r rhain ar y cyfryngau cymdeithasol megis Twitter.

### Cerdd Iwan Rhys
Iwan Rhys, @anoracyracen ar Twitter, oedd 'Bardd y Mis' ar BBC Radio Cymru ym mis Gorffennaf 2018. Ysgrifennodd gerdd ar gyfer yr orsaf

**Cerdd i Geraint Thomas**

:Ar ras hir i Baris est ar y beic,
:Gymro balch. Drwy'r ornest,
:Credu ac anelu wnest
:Yn iawn, a'i wneud yn onest.

:Wedi'r reid, tyrd adre wedyn, yn d'ôl
:O'th bedalu sydyn,
:A gwn y bydd gan bob un
:Groeso a mawl i'th grys melyn.

### Cerdd Aneirin Karadog
Cyhoeddwyd englyn gan brifardd Eisteddfod 2016, Aneirin Karadog, @NeiKaradog ar Twitter.

**Ein Tywysog Geraint**

:Enwn bont i'w felynwib e, Geraint
:y goron, ddod gatre'n
:arwr dewr, t'wysog o'r De,
:a'i lys yn Champs Elysées.

### Cerdd Annes Glynn
Englyn gan Priflenor Eisteddfod Casnewydd 2004, Annes Glynn, @Yr_Hen_Goes ar Twitter.

**I ddathlu buddugoliaeth Geraint Thomas yn y Tour de France**

:Ei ddwy olwyn sy'n wynias – a melyn
:yw mawl ei Brifddinas,
:os ein harwr sy'n eirias,
:y Ddraig a daniodd ei ras.

### Cerdd Huw Dylan Owen
Englyn gan Huw Dylan Owen, @Gurfal ar Twitter.
**Geraint Thomas**

:Yn fraint it Geraint rhown gân - yn folawd
:I'th felyn a'th hedfan,
:Dy awch - un gŵr ar dân
:Yw afiaith Cymru gyfan.

### Cerdd Alwyn Jones
**Geraint Thomas**

:Di ymffrost mewn ras didostur - y cawr
:A’i ddraig goch yn gysur;
:Geraint hedegog eryr.(Pengwern)
:Dyn y dorf, ein dewin dur.

### Cerdd Llion Jones
Cafwyd dau ddarn o farddoniaeth gan y prifardd, Llion Jones at Twitter @LlionJ

:Dyn siocled nid un seiclo ydw i, 
:ond wir, trwy ddawn Cymro 
:i greu ei chwedl wrth bedlo, 
:rasio beics yw 'nghyffur sbo!

**

:Y ddraig ar 'sgwyddau'r hogyn 
:a'i orfoledd hirfelyn 
:yw'r ddelwedd ar ddiwedd hyn

### Cerdd Eurig Salisbury
Cyhoeddwyd englyn y prif lenor, Eurig Salisbury, ar ei gyfrif Twitter, @eurig

:Team Sky oedd Thomas cyhyd – ond ei awr
:sy'n dod, a chawn hefyd
:y fraint â Geraint i gyd
:o rannu cyffro'r ennyd.

### Cerdd Catrin Rowlands
Englyn gan Catrin Rowlands, Abertawe, @RCatrin ar Twitter.

:Y beic meddai rhai â barn - a elwid
:Yn geffylau haearn,
:Ond cennad ar ddraig gadarn
:I'w fro yw'r Cymro i'r carn.

### Cerdd Jon Meirion Jones, Llangrannog
:Tour fu’n goron i’w ddonie-a diwedd,
:L’Alpe D’uez a’i chreigle,
:Yn edyn aur i’w seithfed ne’,
:I ias y Champs-Élysées.

### Cerdd Cyfrif Trydar @BolycsCymraeg
Rhoddwyd cerdd ar gyfrif trydar ddychannol, boblogaidd, @BolycsCymraeg i ddathlu camp Geraint Thomas.

:Reidio beic yn gyflym iawn
:Rownd Ffrainc ar ei ddwy olwyn
:Nid malwen yw'r gŵr rhyfeddol hwn
:Ond Titw Tomos Melyn.

## Cyfeiriadau
## Dolenni allanol
* Gwefan Llwybr Llaethog

Categori:Tour de France